प्रेम का अनुराग आने पर भगवान भक्त के वश में हो जाते हैं: अमित शास्त्री
फुटेरावार्ड नंबर 1 में चल रही श्रीमद भागवत कथा
भास्कर संवाददाता | दमोह
स्थानीय फुटेरा वार्ड नंबर 1 में श्रीमद भागवत कथा चल रही है। गुरूवार की कथा में श्रीधाम वृंदावन से पधारे पं अमित कृष्ण शास्त्री ने कहा कि यशोदा मैया ने कन्हैया को बांधना चाहा पर कन्हैया बंध नहीं पा रहे थे क्यों, मानो कन्हैया कहना चाहते हैं कि ब्रम्ह और जीव में मात्र दो अंकुश का फर्क है, जब तक जीव इस अहमता रुपी रस्सी और ममता रुपी रस्सी से नहीं खुलेगा तब तक प्रभु को बांधेगा कैसे, पहले स्वयं तो खुलो तब कहीं दूसरो को बांधने का प्रय| करो। इसलिए उस परमात्मा को यदि सचमुच ही पकड़ना है बांधना है तो यह मैं मेरा की रस्सी से स्वयं मुक्त हो और यशोदा मैया की तरह जीवन में परिश्रम करो, भक्ति करो मनसा वाचा कर्मणा से तब कहीं जाकर प्रभु पकड़ में आएंगें और स्वयं बंध जाएंगें। जब जीव भक्ति की पराकाष्ठा पार कर जाता और प्रेम का अनुराग जब आ जाता है। तो भगवान स्वयं उस भक्त के वश में हो। सुमोई पवन सुत पावन नामु, अपने वशकर राखे नामू जाते है भगवान अपनी अधीनता स्वयं स्वीकार करते हैं भागवत में अहं भक्त पराधीन, भगवान कह रहे हैं दुर्वासा जी से कि मैं भक्तो के अधीन हूं। अम्बरीश ने मुझे अपने अधीन कर लिया कैसे जिस प्रकार एक प|ी अपनी सेवा से अपने पति को वश में कर लेती है। उसी प्रकार इन भक्तो ने भी मुझे भक्ति और सेवा के द्वारा मुझे अपने अधीन कर लिया। इसलिए दुर्वासा जी में तुम्हारी मदद नहीं कर सकता, क्योंकि मैं पराधीन हूं, इस प्रकार व्यास जी ने अपने श्रीमुख से मानव कल्याण के लिए यह सुंदर बात कही। कथा के दौरान बड़ी संख्या में श्रद्धालुओं की मौजूदगी रही।
hin_Deva bho_Deva bho_Deva hin_Deva